钦定古今图书集成/明伦汇编/闺媛典/第041卷 > 樊贞女
## 钦定古今图书集成/明伦汇编/闺媛典/第041卷 > 樊贞女

按《潮阳县志》：樊贞女者，峡山之和平里人也。年及笄
而失所怙恃，二弟一妹俱幼，女矢志弗嫁，以抚育弟
妹为己责。一时里中巨姓闻而求婚者，媒妁相望于
道，女一无所许，第曰：“不幸家世中衰，弟妹尚未成立，
惟有相依为命而已。”闻者义之。及弟妺婚嫁毕，女时
甫三十，求者未已，终屏绝不令往来，虽诸姑娣姒，非
大故不一相过，弟不事事，辄为涕泣道之。后妹寡，还
与同居，先女而逝。女年七十馀卒，弟侄以下为服丧
三年。